**Srpskohrvatska Wikipedija** je srpskohrvatsko izdanje slobodne internetske enciklopedije *Wikipedije*. Pokrenuta je 16. januara 2002. i trenutačno broji preko 450.000 članaka, što je čini drugom najvećom među južnoslavenskim izdanjima *Wikipedije*.

Historija
---------

### Osnivanje

Wikipedija na srpskohrvatskom jeziku pokrenuta je 16. januara 2002. Na adresi sh.wikipedia.com započeo ju je korisnik Pingos, odnosno Goran Kulenović, 33-godišnjak iz Kanade koji je prethodno prebivao u Bosni i Hercegovini. Prvi izvještaj o radu srpskohrvatske *Wikipedije* dao je 30. januara 2002. Tomasz Wegrzanowski, koji je njezin nastanak označio »događajem mjeseca«.

Dana 12. decembra 2002. osnovana je bosanska Wikipedija u koju su kasnije izdvojeni članci iz prvobitne srpskohrvatske *Wikipedije*. Par dana po njezinu izdvajanju, 23. decembra 2002. srpskohrvatska *Wikipedia* prebačena je na sadašnju adresu, sh.wikipedia.org. Nakon toga pokrenute su 16. februara 2003. hrvatska i srpska *Wikipedia*.

Dana 26. rujna 2014. srpskohrvatska Wikipedija je prešla broj od 253 tisuće članaka čineći je najvećom južnoslavenskom Wikipedijom.

Neki od najstarijih postojećih članaka na srpskohrvatskoj *Wikipediji* jesu prirodni broj, koji je započet 12. oktobra 2003. i članak Discharge, započet 18. juna 2004.

### Period neaktivnosti

Godine 2005. srpskohrvatska Wikipedija bila je zaključana na nekoliko mjeseci, od 20. februara do 23. juna, kada je ponovo otvorena. Prije pokretanja bilo je potrebno ponovo proći uobičajenu proceduru za pokretanje novog jezičnog izdanja *Wikipedije*.

### Renesansa srpskohrvatske *Wikipedije* (2011–2015)

Iako je početak bio polagana intenziteta uređenja, srpskohrvatska Wikipedija doživjela je od 2011. malu renesansu i zabilježila ogroman skok u broju članaka. U tri godine, od 2012. do 2015. broj se njezinih članaka učetverostručio, čime je u tom razdoblju postala najbrže rastuće izdanje *Wikipedije* na području bivše Jugoslavije. Velik doprinos dali su novi korisnici, od kojih su neki bili došljaci, dok su drugi stigli sa srpskohrvatskih varijetetskih izdanja *Wikipedije* (najznačajniji primjer je »odljev mozgova« sa hrvatske *Wikipedije*, koji se poklopio sa rastom sadržaja na srpskohrvatskoj inačici).

Časopis *PC Press* dodijelio je srpskohrvatskoj Wikipediji nagradu PC Press Top 50 za najbolju online stvar među bazama znanja za 2016.

Statistika
----------

*Glavni članak: Posebno:Statistike*
Srpskohrvatska Wikipedija imala je 16. februara 2003. skoro 200 stranica. Do početka 2005. na *Wikipediji* su dominirali članci iz područja enigmatike, kada je ona nakratko zamrla.

Poslije ponovnog pokretanja slijedio je relativno brz rast u broju članaka. Prag od 1000 članaka prijeđen je 7. oktobra 2005. a prag od 5000 članaka prijeđen je 22. jula 2006. Srpskohrvatska Wikipedija imala je 10. aprila 2007. 10.000 članaka. Broj članaka udvostručen je 4. novembra 2008. kada je prijeđen prag od 20.000 članaka. Prag od 30.000 članaka prijeđen je 20. maja 2010.

Grafikon koji pokazuje povećanje obujma članaka od 2006. do 2015. na srpskohrvatskoj *Wikipediji* (plava boja) u usporedbi sa srpskom Wikipedijom (zelena boja) i hrvatskom Wikipedijom (crvena boja). Do 2016. sh.wiki imao je više od 430.000 članaka, čime je postao najveće od svih srpskohrvatskih izdanja Wikipedije.
Kratka hronologija broja članaka:

* 2007-04: 10.000 članaka
* 2008-11: 20.000 članaka
* 2010-05: 30.000 članaka
* 2011-11: 50.000 članaka
* 2012-10: 70.000 članaka
* 2013-04: 80.000 članaka
* 2013-10: 90.000 članaka
* 2014-01: 100.000 članaka
* 2014-02: 110.000 članaka
* 2014-03: 130.000 članaka
* 2014-04: 160.000 članaka
* 2014-05: 170.000 članaka
* 2014-06: 180.000 članaka
* 2014-07: 190.000 članaka
* 2014-08: 210.000 članaka
* 2014-10: 270.000 članaka
* 2015-03: 394.000 članaka
* 2015-07: 425.000 članaka
* 2016-01: 430.000 članaka
* 2019-09: 450.000 članaka

Politika uređenja
-----------------

*Glavni članak: Wikipedia:Pravila i smernice#Srpskohrvatska Wikipedija*
Prvi korisnici uredili su Glavnu stranicu 18. juna 2004. kada su zadani osnovni ciljevi srpskohrvatske Wikipedije i kada je bilo napisano prvo uputstvo za rad. Članci na srpskohrvatskoj Wikipediji pišu se latinicom uz mogućnost transliteracije u ćirilicu. Glavni je cilj srpskohrvatske *Wikipedije*, u skladu s politikama i smjernicama, olakšati koordinaciju među pojedinim srpskohrvatskim wikipedijskim izdanjima da se uzalud ne bi rasipala energija i duplirali članci.

Srpskohrvatska *Wikipedia* nastoji da uključi sve govornike srpskohrvatskog jezika. Osnov politike srpskohrvatske Wikipedije je jezička inkluzivnost, što podrazumijeva slobodnu uporabu bilo kojeg varijeteta srpskohrvatskog jezika prilikom uređenja članaka. Na srpskohrvatskoj Wikipediji dozvoljeno je pisati bilo kojim varijetetom.

Na srpskohrvatskoj Wikipediji primjenjuje se nulta tolerancija na nasilje i vrijeđanje na nacionalnoj, vjerskoj, rasnoj i drugoj osnovi, kao i na druge oblike diskriminacije.

Kvaliteta
---------

*Glavni članak: Wikipedia:Izabrani članci*

> Zato i ne iznenađuje što najkvalitetnije stranice Vikipedije napisane na balkanskim jezicima nisu ni na srpskoj, ni na hrvatskoj verziji ove enciklopedije, već na - onoj srpskohrvatskoj. Sa čak 89 hiljada kvalitetni(ji)h odrednica, srpskohrvatska Vikipedija se subverzivno bori sa dominacijom one srpske i one hrvatske. Na kosmopolitski način, a snagom preciznosti, objektivnosti, neutralnosti i argumenata.
> 
> – sociolog Aleksej Kišjuhas, septembar 2013.

Na srpskohrvatskoj Wikipediji originalno je nastao veći broj članaka o zajedničkom jeziku, historiji i raspadu SFRJ, Drugom svjetskom ratu u Jugoslaviji, historiji Kosova i drugim balkanskim temama. Pored toga, opsežnije su pokrivene teme vezane za starovjekovnu historiju i rano hrišćanstvo, umjetničke teme kao teatar i kinematografija, humanističke teme kao filozofija, religija, ateizam, zatim kemija, enigmatika itd. Sistematično su obrađeni i članci vezani za razne kalendare i kronologiju po vjekovima, dekadama i godinama. Pored toga, srpskohrvatska Wikipedija odabire i preuzima kvalitetne članke s preostala tri srpskohrvatska wikipedijska izdanja i proširuje tematske cjeline prevodima s engleske i drugih većih izdanja Wikipedije.

Srpskohrvatska Wikipedija ima i LGBT portal koji pokriva čitav niz članaka o LGBT historiji, seksualnim orijentacijama, rodnom identitetu i srodnim temama.

Rang
----

Godine 2006. srpskohrvatska Wikipedija bila je po broju članaka na 61. mjestu u svijetu. Do 2015. napredovala je za 42 mjesta i time stigla na 19. mjesto, čime se uvrstila na popis 20 najvećih izdanja Wikipedije.

Dana 25. januara 2014. dosegnut je broj od 100.000 članaka. Srpskohrvatska Wikipedika imala je 28. juna 2014. koeficijent dubine (engl. *depth*) 167, što ju je smjestilo na 6. mjesto među wikipedijskim izdanjima s više od 100.000 članaka. Po godini 2022. se na istoj listi nalazi na 2. mjestu, iza Engleske i ispred Vijetnamske Wikipedije.

Vidi još
--------

* bosanska Wikipedia
* crnogorska Wikipedia
* hrvatska Wikipedia
* srpska Wikipedia
* srpskohrvatski jezik
* Wikipedia:Arhiva glavne strane

Eksterni linkovi
----------------

***srpskohrvatska Wikipedia*** na Wikimedijinoj ostavi

* Recite nam o srpskohrvatskoj Wikipediji, Meta-Wiki
* *Jedina zajednička Wikipedija* Arhivirano 2013-11-21 na Wayback Machine-u, e-novine.com, 14. oktobra 2013.
* Ramljak, Marta (2021-07-09). *Usporedba tekstova o ruskim filmovima na hrvatskoj, srpskohrvatskoj i engleskoj verziji Wikipedije* (diplomski rad). Sveučilište u Zadru.

| * p
* r
* u
Lista Wikipedija po broju članaka |
| --- |
| 5,000.000+ | 
* Engleska (en)
* Cebuano (ceb)

 |
| 1,000.000+ | 
* Njemačka (de)
* Švedska (sv)
* Francuska (fr)
* Nizozemska (nl)
* Ruska (ru)
* Španska (es)
* Italijanska (it)
* Egipatska arapska (arz)
* Poljska (pl)
* Japanska (ja)
* Kineska (zh)
* Vijetnamska (vi)
* Waray-Waray (war)
* Ukrajinska (uk)
* Arapska (ar)
* Portugalska (pt)

 |
| 500.000+ | 
* Perzijska (fa)
* Katalonska (ca)
* Srpska (sr)
* Indonežanska (id)
* Korejska (ko)
* Norveška (Bokmål) (no)
* Finska (fi)
* Turska (tr)
* Mađarska (hu)
* Češka (cs)

 |
| 200.000+ | 
* **Srpskohrvatska (sh)**
* Čečenska (ce)
* Rumunjska (ro)
* Južnominska (zh-min-nan)
* Tatarska (tt)
* Baskijska (eu)
* Malajska (ms)
* Esperanto (eo)
* Hebrejska (he)
* Armenska (hy)
* Bugarska (bg)
* Danska (da)
* Azerska (az/azb)
* Slovačka (sk)
* Kazaška (kk)
* Minangkabau (min)
* Estonska (et)
* Bjeloruska (be)
* Pojednostavljena engleska (simple)
* Hrvatska (hr)
* Grčka (el)
* Litvanska (lt)

 |
| 100.000+ | 
* Galicijska (gl)
* Slovenska (sl)
* Urdu (ur)
* Uzbečka (uz)
* Norveška (Nynorsk) (nn)
* Gruzijska (ka)
* Hindi (hi)
* Tajlandska (th)
* Tamilska (ta)
* Latinska (la)
* Velška (cy)
* Asturijska (ast)
* Makedonska (mk)
* Bengali (bn)
* Kantonska Wikipedija (zh-yue)
* Latvijska (lv)
* Tadžička (tg)
* Afrikaans (af)
* Burmanska (my)

 |
| 50.000+ | 
* Bosanska (bs)
* Okcitanska (oc)
* Albanska (sq)
* Marathi (mr)
* Kirgiska (ky)
* Malayalam (ml)
* Bjeloruska (Taraškevica) (be-x-old)
* Telugu (te)
* Svahilska (sw)
* Bretonska (br)
* Javanska (jv)
* Zapadnopendžapska (pnb)
* Luksemburška (lb)
* Irska (ga)
* Šleska (szl)
* Kurdska (ku/ckb)
* Čuvaška (cv)

 |
| 20.000+ | 
* Tagalog (tl)
* Aragonska (an)
* Pendžapska (pa)
* Nepalska (ne)
* Volapük (vo)
* Alemanska (als)
* Kannada (kn)
* Škotska (sco)
* Mongolska (mn)
* Krimskotatarska (crh)
* Crkvenoslovenska (cu)

 |